
Eselamu alejkum


Kada se klanja bajram da li ispravno dizati ruke pri svakom tekbiru na prvom i drugom rekatu?


* 
* 
* 
* 
* 
* 
* 

 
Kada se klanja bajram da li ispravno dizati ruke pri svakom tekbiru na prvom i drugom rekatu?

Ve alejkumus-Selam!


Od Poslanika, s.a.v.s., koliko mi je poznato, nema nikakvih ***[predaja](https://pitajucene.com/search/predaj/questions/ "Pretraži pitanja o predajama")*** o dizanju ruku pri donošenju tekbira na prvom i drugom stajanju. Ovaj postupak se prenosi od Omera b. el-Hattaba. (Ibn-Munzir, 4/282 i Bejheki, 3/412 sa prekinutim lancem prenosilaca kako tvrdi imam Bejheki. Vidjeti: Irvaul-galil, 3/112.). Šejhul-islam Ibn-Kajjim u svome kapitalnom djelu “Zadul-mead”, 1/443 spominje da je Ibn-Omer, također, dizao ruke uporedo sa svakim tekbirom na bajram-namazu. Međutim, šejh Albani kaže da nije uspio pronaći predaju od Ibn-Omera. (Vidjeti: Temmamul-minne, str. 349.). Pored toga neki islamski učenjaci smatraju legitimnim dizanje ruku uporedo sa bajramskim tekbirima. Ovo je stav: Ataa, El-Evzaija, Šafije, Ahmeda, Ibn-Munzira, Davuda. (Vidjeti: El-Umm, 2/63, El-musannef, 3/294, od Abdur-Rezzaka, Es-Sunenul-kubra, 3/413, od imama Bejhekija, El-Evsat, 4/282, El-medžmua, 5/26.), a Allah najbolje zna.


Es-Selamu alejkum!


odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (2005)  

<https://islamskiedukativni.wordpress.com>


